**Приложение №2**

**КритериИ за оценка на офертите И МЕТОДИКА ЗА ОПРЕДЕЛЯНЕ НА ОЦЕНКАТА**

**за**

„Разширяване на системата за видеонаблюдение и аналитична обработка на видеоинформация за зони за сигурност с висок рисков потенциал на територията на Столична община и изграждане на оптична свързаност между съществуващите в кв. Симеоново и кв. Драгалевци точки за видеонаблюдение, между ЛВЦ „Витиня“ и ОДЦ и В на Столична община и между ЛВЦ „Бокар“ и ЛВЦ „Деспот Слав“ с детелината на Околовръстен път и бул. „България“.

Преди разглеждането по същество комисията извършва първоначален преглед на представените Технически предложения с оглед съответствието им с изискванията, посочени в Техническите спецификации и указанията за участие. Само участници, чиито Технически предложения отговарят на Техническите спецификации за изпълнение на обществената поръчка и изискванията, посочени в указанията за участие, се допускат до по-нататъшна оценка.

**Критерий за оценка на офертите – икономически най-изгодна оферта със следните показатели за оценяване:**

**(ТП)** Техническо предложение за изпълнение на поръчката в съответствие с изискванията на Възложителя, заложени в Техническата спецификация, с **максимален брой 20 точки;**

**(ВИ)** Време за изпълнение на поръчката с **максимален брой 50 точки;**

**(ПЦ)** Предложена от участника цена в лева без ДДС с **максимален брой 30 точки;**

**Указания за определяне на оценката по всеки показател:**

**А.)** По показател (**ТП**) ще се извършва оценка на съответствието на предложеното от участника подробно описание на организацията и методологията на работа с указанията на Възложителя, съобразно целите и дейностите на поръчката и изискванията, изложени в Техническата спецификация.

Оценката по този показател на всеки участник представлява сума от оценките по всеки един от подпоказателите:

ТП1 - Функционален обхват на системата и съответствие с изискванията на техническата спецификация

ТП2 - Подход за включване на новите обекти към съществуващата система за видеонаблюдение на Столична община

ТП3 - Предложение за управление изпълнението на поръчката

ТП4 - Предложение за управление на риска

ТП5 - Подход и методика за осигуряване на гаранционно обслужване и поддържане работоспособността на системата

съгласно таблицата по-долу или **ТП = ТП1 + ТП2 + ТП3 + ТП4 + ТП5**

Всеки отделен подпоказател се оценява по следния начин:

| **Подпоказател** | **Подпоказател описание** | **Максимален брой точки** |
| --- | --- | --- |
|
|  |
| **ТП1** | **Функционален обхват на системата и съответствие с изискванията на „Техническата спецификация“** | **6** |
|  | В предложението на участника са налице следните обстоятелства:   * Участникът е предложил подробно техническо описание и обосновка за изграждане на системата, което отговаря изцяло или надвишава изискванията на „Техническата спецификация“ като е мотивирал избора си с качеството на резултата. * Участникът е предложил подход за запазване на направените до момента инвестиции. | 6 |
|  | В предложението на участника са налице някои от следните обстоятелства:   * Участникът е предложил формално техническо описание за изграждане на системата, няма ясна техническа обосновка и подход при реализацията й; * Участникът демонстрира разбиране на обхвата на задачата, но не предлага подробна и задълбочена аргументация по обхвата на „Техническата спецификация“ и основните въпроси, свързани с постигането на целите на поръчката, има пропуски при описанието и/или структурирането на техническото решение. | 4 |
|  | В предложението на участника са налице следните обстоятелства:   * Офертата се базира на описанието в „Техническата спецификация“ и заложените в нея изисквания без да е налице аргументирана спецификация, описание и техническа обосновка на предложеното решение. | 2 |
| **ТП2** | **Подход за включване на новите обекти към съществуващата система за видеонаблюдение на Столична община** | **4** |
|  | В предложението на участника са налице следните обстоятелства:   * Участникът предлага структурирано и последователно описание на подхода за интеграция и ненарушаване на функционалността и работата на съществуващата система за видеонаблюдение на Столична община и на СДВР. * Изложена е подробна и задълбочена техническа обосновка на предложеното решение, като ясно описва как ще постигне включване на новите обекти към съществуващата система за видеонаблюдение с единен оперативен център на Столична община. Предложеният от участника подход дава яснота как ще бъде реализирано включването на обекти - подробно и задълбочено са описани етапите/фазите/итерациите, през които ще премине съгласно избрания подход/методика, последователността на дейностите/задачите. * Участникът е описал междинните резултати за всеки етап/фаза/итерация. | 4 |
|  | В предложението на участника са налице някои от следните обстоятелства:   * Участникът предлага неструктурирано и непоследователно описание на подхода за интеграция и ненарушаване на функционалността и работата на съществуващата система за видеонаблюдение на Столична община и на СДВР. * Предложеният от участника подход дава яснота как ще бъде реализирано включването на обекти, но не са разписани подробно и задълбочено етапите/фазите/итерациите, през които ще премине съгласно избрания подход/методика, последователността на дейностите/задачите. Дейностите не са описани подробно и конкретно. * Участникът е описал междинните резултати за всеки етап/фаза/итерация, но не пълно. | 2 |
|  | В предложението на участника са налице някои от следните обстоятелства:   * Участникът е представил формално описание на подхода за интеграция и ненарушаване на функционалността и работата на съществуващата система за видеонаблюдение на Столична община и на СДВР. * Предложеният от участника подход не демонстрира как ще бъде реализирано включването на обекти. Етапите/фазите/итерациите, през които ще премине включването на нови обекти към системата съгласно избрания подход/методика, последователността на дейностите/задачите са споменати без да бъдат пояснени. * Участникът не е описал междинните резултати за всеки етап/фаза/итерация. | 1 |
| **ТП3** | **Предложение за управление изпълнението на поръчката** | **4** |
|  | В предложението на участника е включена методология за административно управление на проектните дейности и са налице следните обстоятелства:   * Участникът е базирал представената методология за административно управление на проектните дейности на утвърдени модели (като PRINCE2, PMBOK, Six Sigma или еквивалентна) и са описани фазите, през които минава управлението на проекта, показан е ясен подход за изпълнение на поръчката. * Участникът е представил задълбочена информация относно основните етапи, свързани с изпълнението на дейностите в обхвата на поръчката. Представено е разпределението на ролите и ресурсите, относими към предмета и целите на поръчката. * Участникът е описал стандартизирани процедури и документи за управление, които ще бъдат приложени за изпълнение на настоящата поръчка. * Времевият обхват на отделните дейности в плана за изпълнение е реалистичен; разпределението на дейностите във времето е балансирано и позволява безпроблемно управление и изпълнение. | 4 |
|  | В предложението на участника е включена методология за административно управление на проектните дейности, но са засегнати формално едно от следните обстоятелства:   * Участникът е базирал представената методология за административно управление на проектните дейности на утвърдени модели (като PRINCE2, PMBOK, Six Sigma или еквивалентна) и са описани фазите, през които минава управлението на проекта, показан е ясен подход за изпълнение на поръчката. * Участникът е представил задълбочена информация относно основните етапи, свързани с изпълнението на дейностите в обхвата на поръчката. Представено е разпределението на ролите и ресурсите, относими към предмета и целите на поръчката. * Участникът е описал стандартизирани процедури и документи за управление, които ще бъдат приложени за изпълнение на настоящата поръчка. * Времевият обхват на отделните дейности в плана за изпълнение е реалистичен; разпределението на дейностите във времето е балансирано и позволява безпроблемно управление и изпълнение. | 3 |
|  | В предложението на участника е включена методология за административно управление на проектните дейности, но са засегнати формално две от следните обстоятелства:   * Участникът е базирал представената методология за административно управление на проектните дейности на утвърдени модели (като PRINCE2, PMBOK, Six Sigma или еквивалентна) и са описани фазите, през които минава управлението на проекта, показан е ясен подход за изпълнение на поръчката. * Участникът е представил задълбочена информация относно основните етапи, свързани с изпълнението на дейностите в обхвата на поръчката. Представено е разпределението на ролите и ресурсите, относими към предмета и целите на поръчката. * Участникът е описал стандартизирани процедури и документи за управление, които ще бъдат приложени за изпълнение на настоящата поръчка. * Времевият обхват на отделните дейности в плана за изпълнение е реалистичен; разпределението на дейностите във времето е балансирано и позволява безпроблемно управление и изпълнение. | 2 |
|  | В предложението на участника е включена методология за административно управление на проектните дейности, но са засегнати формално три от следните обстоятелства:   * Участникът е базирал представената методология за административно управление на проектните дейности на утвърдени модели (като PRINCE2, PMBOK, Six Sigma или еквивалентна) и са описани фазите, през които минава управлението на проекта, показан е ясен подход за изпълнение на поръчката. * Участникът е представил задълбочена информация относно основните етапи, свързани с изпълнението на дейностите в обхвата на поръчката. Представено е разпределението на ролите и ресурсите, относими към предмета и целите на поръчката. * Участникът е описал стандартизирани процедури и документи за управление, които ще бъдат приложени за изпълнение на настоящата поръчка. * Времевият обхват на отделните дейности в плана за изпълнение е реалистичен; разпределението на дейностите във времето е балансирано и позволява безпроблемно управление и изпълнение. | 1 |
| **ТП4** | **Предложение за управление на риска** | **3** |
|  | В предложението на участника са изпълнени следните обстоятелства:   * Участникът е отчел възможните аспекти на проявление и области на влияние на описаните в „Техническата спецификация“ рискове (очакван ефект, последици от настъпване на риска). * Участникът е предложил мерки за предотвратяване и преодоляване на идентифицираните от Възложителя рискове; предложени са мерки за намаляване на негативните последици при тяхното евентуално възникване. Предложените мерки са приложими и изпълними (участникът се е аргументирал как предложените мерки ще доведат до справяне с посочените рискове). * Участникът е идентифицирал поне три допълнителни, съществени потенциални рискове с мотивирано описание на възможните влияния, както и обосновано описание на мерките за смекчаване на последствията от рисковете. | 3 |
|  | В предложението на участника едно от следните обстоятелства е описано формално:   * Участникът е отчел възможните аспекти на проявление и области на влияние на описаните в „Техническата спецификация“ рискове (очакван ефект, последици от настъпване на риска). * Участникът е предложил мерки за предотвратяване и преодоляване на идентифицираните от Възложителя рискове; предложени са мерки за намаляване на негативните последици при тяхното евентуално възникване. Предложените мерки са приложими и изпълними (участникът се е аргументирал как предложените мерки ще доведат до справяне с посочените рискове). * Участникът е идентифицирал три допълнителни, съществени потенциални риска с мотивирано описание на възможните влияния, както и обосновано описание на мерките за смекчаване на последствията от рисковете. | 2 |
|  | В предложението на участника две от следните обстоятелства са описани формално:   * Участникът е отчел възможните аспекти на проявление и области на влияние на описаните в „Техническата спецификация“ рискове (очакван ефект, последици от настъпване на риска). * Участникът е предложил мерки за предотвратяване и преодоляване на идентифицираните от Възложителя рискове; предложени са мерки за намаляване на негативните последици при тяхното евентуално възникване. Предложените мерки са приложими и изпълними (участникът се е аргументирал как предложените мерки ще доведат до справяне с посочените рискове). * Участникът е идентифицирал три допълнителни, съществени потенциални риска с мотивирано описание на възможните влияния, както и обосновано описание на мерките за смекчаване на последствията от рисковете. | 1 |
| **ТП5** | **Подход и методика за осигуряване на гаранционно обслужване и поддържане работоспособността на системата** | **3** |
|  | В предложението на участника са налице следните обстоятелства:   * Участникът е описал мотивиран подход и методология при съпровождане на системата. * Участникът е описал обосновано подход и методология за гаранционна поддръжка и поддържане работоспособността на системата. * Участникът е представил дефиниция и категоризация на инцидентите, които могат да се появяват при работа на системата, посочени са отговорностите на участващите в процеса на поддръжка, в т.ч. и тези на Възложителя, посочени са времена за реакция и отстраняване на инциденти. | 3 |
|  | В предложението на участника е засегнато формално едно от следните обстоятелства:   * Участникът е описал мотивиран подход и методология при съпровождане на системата. * Участникът е описал обосновано подход и методология за гаранционна поддръжка и поддържане работоспособността на системата. * Участникът е представил дефиниция и категоризация на инцидентите, които могат да се появяват при работа на системата, посочени са отговорностите на участващите в процеса на поддръжка, в т.ч. и тези на Възложителя, посочени са времената за реакция и отстраняване на инциденти. | 2 |
|  | В предложението на участника са засегнати формално две от следните обстоятелства:   * Участникът е описал мотивиран подход и методология при съпровождане на системата * Участникът е описал обосновано подход и методология за гаранционна поддръжка и поддържане работоспособността на системата * Участникът е представил дефиниция и категоризация на инцидентите, които могат да се появяват при работа на системата, посочени са отговорностите на участващите в процеса на поддръжка, в т.ч. и тези на Възложителя, посочени са времена за реакция и отстраняване на инциденти. | 1 |
| **МАКСИМАЛЕН ОБЩ БРОЙ ТОЧКИ** | | **20** |

Конкретният брой точки се присъжда на базата на експертна оценка, извършена от комисията. Оценките по всеки подпоказател се нанасят заедно с мотивите за присъдените точки в Оценителен лист, който се подписва от председателя и членовете на комисията и е приложение към протокола.

За целите на настоящата методика, използваните определения се тълкуват, както следва:

**„Методика“** е съвкупност от методи и инструменти за практическото извършване на дейност.

**„Формално“** е описание, в което участникът е повторил самите изисквания на заданието и/или само декларативно е заявил, че ще ги изпълни, без да мотивира своя избор на конкретно решение и/или методика от гледна точка на целите на поръчката.

**„Подробно“** е детайлно предложение съдържащо описание, в което ясно и точно е посочено предложението на участника като изборът на съответното предложение е подкрепен с конкретни относими към изпълнението предмета на поръчката аргументи и мотиви.

**„Задълбочено“** е подробно предложение съдържащо описание, което освен, че съдържа отделни етапи/елементи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията или други факти, имащи отношение към повишаване качеството на изпълнение на поръчката и надграждане над предвидените в документацията за възлагане на поръчката изисквания.

**„Непълно“** е предложение, съдържащо непълноти в техническото предложение, които не го правят неотговарящо на изискванията, но съдържа например непълноти в описанието, липса на детайлна информация и други подобни. Налице са, когато липсващата информация може да бъде установена от други факти и информация, посочени в офертата на участника.

Несъществените непълноти не могат да повлияят на изпълнението на поръчката, с оглед спазване на предмета й, както и правилната функционална и/или технологична последователност.

Ако липсващата информация не може да бъде установена от други части в офертата, се приема наличието на „неудовлетворително предложение“, съдържащо се в офертата. „Неудовлетворително“ е предложение, съдържащо съществени непълноти/пропуски в техническото предложение, а именно такива, които го правят неотговарящо на изискванията на възложителя, посочени в указанията и техническата спецификация или на действащото законодателство, на съществуващите стандарти и технически изисквания, като например несъответствие между функционалности и предлагани такива и други подобни. При установени съществени непълноти в техническо предложение на участник, офертата му ще бъде предложена за отстраняване.

**„Съществен потенциален риск“** е отклонението от един или повече [резултати](https://bg.wikipedia.org/w/index.php?title=%D0%A0%D0%B5%D0%B7%D1%83%D0%BB%D1%82%D0%B0%D1%82&action=edit&redlink=1) на едно или повече бъдещи [събития](https://bg.wikipedia.org/w/index.php?title=%D0%A1%D1%8A%D0%B1%D0%B8%D1%82%D0%B8%D0%B5_(%D1%82%D0%B5%D0%BE%D1%80%D0%B8%D1%8F_%D0%BD%D0%B0_%D0%B2%D0%B5%D1%80%D0%BE%D1%8F%D1%82%D0%BD%D0%BE%D1%81%D1%82%D0%B8%D1%82%D0%B5)&action=edit&redlink=1) от тяхната [очаквана стойност](https://bg.wikipedia.org/w/index.php?title=%D0%9E%D1%87%D0%B0%D0%BA%D0%B2%D0%B0%D0%BD%D0%B0_%D1%81%D1%82%D0%BE%D0%B9%D0%BD%D0%BE%D1%81%D1%82&action=edit&redlink=1).

**Б.)** Оценка по показател (**време за изпълнение** **на поръчката**) на всеки участник се изчислява по следната формула:

***ВИmin***

***ВИ= ------------------------* \* 50**

***ВИi***

Където ***ВИi*** е предложеното време за изпълнение на поръчката в разглежданата оферта, а ***ВИmin*** е най-малкото предложено време за изпълнение на поръчката от всички участници. Оценката се закръглява до втория знак след десетичната запетая.

Минимално предложен срок за изпълнение - 1 ден.

**В.)** Оценката по показател (**предложена цена**) на всеки участник се изчислява по следната формула:

***Pricemin***

***ПЦ= ------------------------* \* 30**

***Pricei***

Където ***Pricei*** е предложената цена в разглежданата оферта, а ***Pricemin*** е най-ниската предложена цена от всички участници. Оценката се закръглява до втория знак след десетичната запетая.

**Комплексната оценка (КО)** на офертата на участника се изчислява по формулата:

**КО = ТП + ПЦ + ВИ**

Комплексната оценка (КО) има максимална стойност 100 точки.

На първо място се класира участникът с най-висока комплексна оценка (най-голям брой точки). Останалите участници, подали оферта за обществената поръчката, се класират в низходящ ред на получените комплексни оценки.

За изпълнител на обществената поръчка се определя участникът, класиран на първо място, получил най-голям брой точки в комплексната оценка.

В случай че комплексните оценки на две или повече оферти са равни, изпълнителят се определя по реда на чл. 58 от Правилника за прилагане на Закона за обществените поръчки.